OpenLLM-France/wikimedia huggingface dataset:
# Batalla de Hohenmölsen

La batalla de Hohenmölsen (alemany: Schlacht bei Hohenmölsen), dita igualment batalla de l'Elster (Schlacht an der Elster) o batalla de l'Elster Blanc (Schlacht an der Weißen Elster), fou un fet d'armes esdevingut el 15 d'octubre del 1080 entre les forces del rei Enric IV d'Alemanya i les tropes de l'antirei Rodolf de Suàbia, en el marc de la gran revolta saxona. Tot i que assumí una posició defensiva i els rebels estaven cansats després de travessar Saxònia a marxes forçades, Enric es trobava en inferioritat numèrica i fou derrotat en el camp de batalla. Tanmateix, el seu contrincant, ferit greument per un cavaller d'Enric que li clavà l'espasa al ventre i li tallà la mà dreta, perdé la vida l'endemà mateix. La mort del seu cap i l'hàbil propaganda d'Enric, que proclamà que Déu havia castigat Rodolf per la seva traïció fent-li perdre la Schwurhand (‘mà del jurament’, amb la qual Rodolf hauria jurat fidelitat a Enric temps abans), assestaren un cop duríssim a la revolta.

## Referències

* ↑ Robinson, 2003, p. 202-205.

## Bibliografia

* Robinson, I. S.. Henry IV of Germany 1056–1106 (en anglès). Cambridge University Press, 2003. ISBN 0-521-54590-0.
# Samuel Ferris

Samuel Ferris (Irlanda del Nord, 29 d'agost de 1900 - Torquay, 21 de març de 1980) va ser un atleta nord-irlandès, especialista en curses de llarga distància, que va competir durant les dècades de 1920 i 1930.
Durant la seva carrera esportiva va disputar tres edicions dels Jocs Olímpics. El 1924, el 1928 i 1932. Sempre va disputar la marató i va obtenir el millor resultat als Jocs de Los Angeles, on va guanyar la medalla de plata. El 1924 fou cinquè i el 1928 vuitè en aquesta mateixa prova.
En el seu palmarès també destaca la medalla de plata en la marató de la primera edició dels Jocs de l'Imperi Britànic, el 1930.

## Millors marques

* Marató. 2h 31' 55" (1932)

## Referències

* 1 2 3 «Sam Ferris Olympic Results». sports-reference.com. Arxivat de l'original el 2020-04-17. [Consulta: 30 març 2019].
* ↑ Fitxa a trackfield.brinkster.net
# Tennis als Jocs Olímpics d'estiu de 2004

Tennis als Jocs Olímpics d'estiu de 2004 Atenes :
| Individuals | homes | dones |
| Dobles | homes | dones |
| < 2000 2008 > |||
Els Jocs Olímpics d'Estiu de 2004 celebrats a la ciutat d'Atenes, Grècia, es van disputar 4 proves tennístiques, dues en categoria masculina i dues en categoria femenina, tant a nivell individual com en dobles. La competició se celebrà al Centre Olímpic de Tennis sobre pista dura (DecoTurf) entre els dies 15 i 22 d'agost de 2004.
Hi participaren un total de 124 tennistes, entre ells 64 homes i 60 dones, de 60 comitès nacionals diferents.

## Resum de medalles
### Categoria masculina

| Prova | Or | Argent | Bronze |
| Individual | Nicolás Massú | Mardy Fish | Fernando González |
| Dobles | Xile Fernando González Nicolás Massú | Alemanya Nicolas Kiefer Rainer Schüttler | Croàcia Mario Ančić Ivan Ljubičić |

### Categoria femenina

| Prova | Or | Argent | Bronze |
| Individual | Justine Henin | Amélie Mauresmo | Alicia Molik |
| Dobles | R.P. de la Xina Li Ting Sun Tiantian | Espanya Conchita Martínez Virginia Ruano Pascual | Argentina Paola Suárez Patricia Tarabini |

## Medaller

| Posició | País | | | | Total |
| 1 | Xile | 2 | 0 | 1 | 3 |
| 2 | Bèlgica | 1 | 0 | 0 | 1 |
| 2 | R.P. de la Xina | 1 | 0 | 0 | 1 |
| 4 | Alemanya | 0 | 1 | 0 | 1 |
| 4 | Espanya | 0 | 1 | 0 | 1 |
| 4 | Estats Units | 0 | 1 | 0 | 1 |
| 4 | França | 0 | 1 | 0 | 1 |
| 8 | Argentina | 0 | 0 | 1 | 1 |
| 8 | Austràlia | 0 | 0 | 1 | 1 |
| 8 | Croàcia | 0 | 0 | 1 | 1 |
| Total | Total | 4 | 4 | 4 | 12 |

## Enllaços externs

* Federació Internacional de Tennis - Atenes 2004 Arxivat 2012-08-25 a Wayback Machine. (anglès)
# Alberto Ramos Sesma

Alberto Ramos Sesma (Oaxaca, 25 de març de 1909 - Naica, 17 de març de 1967) va ser un jugador de polo mexicà que va prendre part en els Jocs Olímpics de Berlín, on guanyà la medalla de bronze en la competició de polo. Compartí equip amb Juan Gracia, Julio Müller i Antonio Nava.

## Referències

* ↑ «Alberto Ramos Olympic Results». sports-reference.com. Arxivat de l'original el 14 de novembre 2012. [Consulta: 28 febrer 2019].
* ↑ XI Juegos Olimpicos Berlin 1936 - Bronce | Equipo de Polo (castellà)
# Fabio Finocchiaro

Fabio Finocchiaro (nascut el 6 de juny de 1939) és un jugador d'escacs italià que té el títol ICCF de Gran Mestre d'escacs per correspondència.
Va començar a jugar als escacs als 15 anys a la seva Sicília natal. Des de 1968 Finocchiaro va participar activament en els tornejos d'escacs per correspondència. El 1977 i el 1979 va guanyar dues vegades el campionat italià d'escacs per correspondència. El 2013 Finocchiaro va guanyar el 25è Campionat del món d'escacs per correspondència (2009-2013).

## Referències

* ↑ GM Finocchiaro, Fabio
* ↑ «ALBO D'ORO DEI CAMPIONATI ITALIANI ASSOLUTI». Arxivat de l'original el 2015-09-23. [Consulta: 8 febrer 2016].
* ↑ WC25/final, World Championship 25 Final
| Precedit per: Marjan Šemrl | Campió del món d'escacs per correspondència 2009–2013 | Succeït per: Ron Langeveld |
# Paradise Cay (Califòrnia)

Paradise Cay, dita igualment County Service Area No. 29, és una població dels Estats Units situada a l'estat de Califòrnia.

## Referències

* ↑ Measure B: Increase and Extension of Funding for Maintenance of Paradise Cay - Marin County, CA (anglès)
# Sandra Chick

Sandra Chick (Burnham Market, 2 de juny de 1947) fou una jugadora d'hoquei sobre herba zimbabuesa que va competir durant la dècada de 1970.
El 1980 va prendre part en els Jocs Olímpics de Moscou, on guanyà la medalla d'or en la competició d'hoquei sobre herba. La seva germana bessona, Sonia Robertson, també fou membre d'aquest equip.

## Referències

* 1 2 «Sandy Chick Olympic Results». sports-reference.com. [Consulta: 15 juny 2019].
# Thérèse Desqueyroux

Thérèse Desqueyroux és una novel·la de François Mauriac de 1927, autor que va rebre el Premi Nobel de Literatura. Inspirada en un cas real, narra la història de com la protagonista intenta enverinar el seu marit però és absolta per tapar l'escàndol familiar. És una de les obres més conegudes de l'escriptor i el seu èxit va propiciar l'adaptació al cinema i tres seqüeles. Ha estat llistada dins Els 100 llibres del segle de Le Monde.

## Argument

Thérèse Desqueyroux és una dona de províncies que es casa amb el seu veí però no és feliç en un matrimoni que l'asfixia. Intenta fer-se amiga de la seva cunyada, però després aquesta s'enamora d'un jove de classe baixa i la família se l'emporta lluny. Ella intenta mediar en l'afer i queda fascinada pel pretendent, que també marxa de la regió. Llavors, plena de tedi, comença a enverinar de mica en mica el seu verí augmentant la dosi de la medicació que pren. Quan és descoberta i jutjada, la família fa que la declarin innocent per no fer esclatar un escàndol. Aleshores tanquen la dona a càrrec d'uns criats fins que es consumeix tant que decideixen esperar que passi el casament de la petita per deixar-la anar a París.

## Anàlisi

El personatge moralment ambigu de la protagonista analitza constantment què sent i els motius que la impulsen a cometre el crim. Se la mostra com una dona intel·ligent però un pèl cínica, avorrida, pressionada per la família i l'entorn rural reclòs, que no és capaç d'estimar ni el marit ni la seva filla. Veu la mort de l'espòs com l'única sortida a la seva presó social, però tant el seu pare com els sogres tapen l'escàndol i la deixen més depenent del marit.
La novel·la alterna el narrador en tercera persona i el punt de vista de la protagonista. Els nombrosos diàlegs permeten conèixer també les opinions dels diferents parents. Usa la natura de forma simbòlica, els pins són l'única bellesa i escapatòria possible, enfront la societat humana que no té solució.

## Referències

* ↑ Céline Bertrand, « L’affaire des Chartrons : une « semi-empoisonneuse » bordelaise à la Belle Époque », Annales de Bretagne et des Pays de l’Ouest. Anjou. Maine. Poitou-Charente. Touraine, nos 116-1, 1er mars 2009, p. 115–125
* ↑ François Cadilhon, Thérèse Desqueyroux : François Mauriac et ses voisins, Genève, Revue française d'histoire du livre, 2018,
# Arthur Harris (jugador de polo)

Arthur Harris (Norfolk, 1 d'agost de 1890 - Stuart, 20 de març de 1968) va ser un jugador de polo estatunidenc que va competir a començaments del segle xx.
El 1914 es graduà a West Point. Es va retirar de l'exèrcit el 1948 amb el rang de general de brigada.
El 1920 va prendre part en els Jocs Olímpics d'Anvers, on va disputar la competició de polo. En ella guanyà la medalla de bronze formant equip amb Terry Allen, John Montgomery i Nelson Margetts.

## Referències

* 1 2 «Arthur Harris Olympic Results». sports-reference.com. Arxivat de l'original el 2012-11-14. [Consulta: 11 març 2018].
# Komaggas

Komaggas és un petit assentament al Cap Septentrional, Sud-àfrica. La ciutat gran més propera és Springbok.

## Història

L'assentament es va originar el 1829 quan es va establir una estació de missió pel Rev. J.H. Schmelen de la Societat Missionera de Londres. El 1843 va ser transferit a la Societat Missionera Renana i el 1926 a l'Església Reformada Holandesa. Rev. Gottlieb Weich, missioner renà i avantpassat de la família Weich a Sud-àfrica, era el cap de l'estació del Rev. A l'oest de Komaggas, al penya-segat, hi ha el rar Aloe komaggasensis.

## Bibliografia

* B.P.J. Erasmus: Op Pad in Suid-Afrika. 1995. ISBN 1-86842-026-4
# Ingeborg Sjöqvist

Ingeborg Sjöqvist (Kalmar, 19 d'abril de 1912 - Rydebäck, 22 de novembre de 2015) va ser una saltadora sueca que va competir durant la dècada de 1930. Era germana de la també saltadora Lala Sjöqvist.
El 1932 va prendre part en els Jocs Olímpics de Los Angeles, on fou quarta en la prova de palanca de 10 metres del programa de salts. Quatre anys més tard, als Jocs de Berlín, fou novena en la mateixa prova.
En el seu palmarès destaquen dues medalles de plata al Campionat d'Europa de natació de 1931 i 1934.
Va fer 100 anys l'abril de 2012 i va ser l'esportista olímpica viva més vella des de la mort de Guo Jie, el 15 de novembre de 2015, fins a la seva mort, una setmana després.

## Referències

* 1 2 3 Ingeborg Sjöqvist a Sports Reference (arxivat)
* ↑ «European Swimming Championships (Women)». [Consulta: 2 octubre 2020].
* ↑ Michael Stothard «The Olympians: Ingeborg Sjöqvist, Sweden». Financial TImes Magazine, 09-06-2012.
* ↑ «"Kickan" är äldre än Stockholms-OS» (en suec). Comitè Olímpic Suec, 19-04-2012. Arxivat de l'original el 24 de maig 2012. [Consulta: 20 abril 2012].
* ↑ Landén, Petter «Rekordsvenskan Ingeborg Ingers död» (en suec). Expressen. Bonnier Group, 27-11-2015 [Consulta: 26 novembre 2015].
# Uatshet

Uatshet ('La cobra') fou el nom del nomós X de l'Alt Egipte, dit igualment nomós d'Afroditòpolis. La capital fou Djebu (Afroditòpolis, avui en dia Qaw al-Kabir). Els déus foren Set, Maahes i Nemti (aquest amb un temple dedicat a la capital).

## Referències

* ↑ Bunson, Margaret. Encyclopedia of ancient Egypt. Rev. ed. New York: Facts on File, 2002. ISBN 978-1-4381-0997-8.
* ↑ «Nomes, cities and sites» (en anglès). Kibutz Reshafi. Arxivat de l'original el 2019-04-05. [Consulta: 8 octubre 2022].
* ↑ Lexikon der Ägyptologie.. Wiesbaden,: O. Harrassowitz, 1972-1992. ISBN 3-447-01441-5.
# Santiago Ulió Pascual

Santiago Ulió Pascual (Barcelona, 31 de maig de 1909 - Barcelona, 3 de juny de 1981) va ser un saltador català que va competir durant la dècada de 1920. Fou un dels pioners en els salts de palanca i de trampolí a Catalunya. En el seu palmarès destaquen el Campionat de Catalunya (1922) i d'Espanya (1924) de trampolí. Membre del Club Natació Atlètic, el 1924 passà circumstancialment al Club Natació Barcelona, per poder participar en els Jocs Olímpics de París, on va disputar dues proves del programa de salts, el salt de palanca de 10 metres i la palanca alta. En ambdues quedà eliminat en sèries.

## Referències

* ↑ «Santiago Ulió Pascual». Enciclopèdia de l'esport català. Barcelona: Grup Enciclopèdia Catalana.
* ↑ «Santiago Ulio Olympic Results». sports-reference.com. Arxivat de l'original el 7 de juliol 2009. [Consulta: 13 abril 2018].
# Tinamú del Chaco

El tinamú del Chaco (Nothura maculosa chacoensis) és una subespècie del tinamú tacat, un ocell de la família dels tinàmids (Tinamidae) que viu a praderies dins la zona coneguda com a Gran Chaco, al Paraguai i nord-est de l'Argentina. Va estar considerat una espècie de ple dret (Nothura chacoensis) però va passar a ser tractat com una subespècie seguint Hayes et al. 2018.

## Referències

* ↑ FE Hayes, O Rodríguez, ER Thalman, EA Castellanos i J Sterling. 2018. Taxonomic status of Paraguay’s only endemic bird, the Chaco Nothura Nothura chacoensis (Aves: Tinamidae). Zootaxa 4392: 347–360.
# Tennis als Jocs Olímpics d'estiu de 1968 - Dobles femenins demostració

La competició de dobles femenins de demostració va ser una de les deu proves del programa de tennis als Jocs Olímpics de Ciutat de Mèxic de 1968. La competició se celebrà entre els dies 14 i 20 d'octubre de 1968 en tres seus diferents de la ciutat de Guadalajara: Guadalajara Country Club, Atlas Sports Club i Guadalajara Sports Club, tots sobre terra batuda.
Com a esport de demostració, les medalles aconseguides no es tenen en compte en el còmput general de medalles de cada país.

## Classificació

| Posició | Nom | País |
| | Edda Buding Helga Niessen | RFA |
| | Rosa Maria Darmon Julie Heldman | França Estats Units |
| | Jane Bartkowicz Valerie Ziegenfuss | Estats Units |
| 4 | Lucía Góngora Patricia Montaño | Mèxic |
| 5 | Suzana Petersen Cecilia Rosado | Brasil Mèxic |
| 5 | María Eugenia Guzmán Ana María Ycaza | Equador |

## Quadre

| Primera ronda | Primera ronda | Primera ronda | Primera ronda | Primera ronda | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | Jane Bartkowicz Valerie Ziegenfuss | | | |
| | ningú | | | |
| | ningú | | | | 1 | Jane Bartkowicz Valerie Ziegenfuss | 6 | 4 | 3 |
| | | | | | | Rosa Maria Darmon Julie Heldman | 2 | 6 | 6 |
| | Rosa Maria Darmon Julie Heldman | 7 | 6 | | | Rosa Maria Darmon Julie Heldman | 2 | 6 | 6 |
| | Suzana Petersen Cecilia Rosado | 5 | 0 | | | | | | |
| | | | | | | | | | | | Rosa Maria Darmon Julie Heldman | 3 | 4 | |
| | | | | | | | | | | 2 | Edda Buding Helga Niessen | 6 | 6 | |
| | María Eugenia Guzmán Ana María Ycaza | 5 | 6 | 3 | | | | | |
| | Lucía Góngora Patricia Montaño | 7 | 3 | 6 | | | | | |
| | Lucía Góngora Patricia Montaño | 7 | 3 | 6 | | Lucía Góngora Patricia Montaño | 4 | 1 | |
| | | | | | | Edda Buding Helga Niessen | 6 | 6 | | | Final de consolació | Final de consolació | Final de consolació | Final de consolació | Final de consolació |
| | ningú | | | | | Edda Buding Helga Niessen | 6 | 6 | | | Final de consolació | Final de consolació | Final de consolació | Final de consolació | Final de consolació |
| | Edda Buding Helga Niessen | | | | | | | | | 1 | Jane Bartkowicz Valerie Ziegenfuss | 6 | 6 | |
| | | | | | | | | | | | Lucía Góngora Patricia Montaño | 2 | 1 | |

## Enllaços externs

* Federació Internacional de Tennis - Ciutat de Mèxic 1968 Arxivat 2018-08-01 a Wayback Machine. (anglès)
* Quadre dobles femenins Arxivat 2016-08-11 a Wayback Machine. a ITF (anglès)
# Frederick Barrett

Frederick Whitfield Barrett (Cork, Irlanda, 20 de juny de 1875 – Swindon, Wiltshire, 7 de novembre de 1949) va ser un jugador de polo irlandès de naixement, que va competir sota bandera britànica.
El 1920 va prendre part en els Jocs Olímpics d'Anvers, on guanyà la medalla d'or en la competició de polo en superar a la selecció espanyola en la final. Barrett compartí equip amb John Wodehouse, Teignmouth Melville i Vivian Lockett. Quatre anys més tard, als Jocs de París, guanyà la medalla de bronze en la competició de polo, aquesta vegada formant equip amb Dennis Bingham, Fred Guest i Kinnear Wise.

## Referències

* 1 2 «Frederick Barrett Olympic Results». sports-reference.com. Arxivat de l'original el 1 d’agost 2012. [Consulta: 3 octubre 2017].
# Mikhaïl Mojarov

Mikhaïl Igorievitx Mojarov (en rus: Михаил Игоревич Можаров) (19 d'octubre de 1990) és un jugador d'escacs rus que té el títol de Gran Mestre des del 2014.
A la llista d'Elo de la FIDE del desembre de 2021, hi tenia un Elo de 2528 punts, cosa que en feia el jugador número 81 (en actiu) de Rússia. El seu màxim Elo va ser de 2573 punts, a la llista de setembre de 2015.

## Resultats destacats en competició

El gener del 2015 fou 1-8è (tercer en el desempat) al 7è Torneig internacional de Grans Mestres de Chennai amb 7½ punts de 10 (el campió fou Ivan Popov).
El juliol de 2016 fou campió en solitari de l'Obert de Platja d'Aro amb 7½ punts de 9, un punt per davant de Jordi Fluvià i Mikhail Krylov.

## Referències

* ↑ «Nota biogràfica de Mikhail Mozharov» (en anglès). Chessgames.com. [Consulta: 11 maig 2016].
* ↑ «"Rànquing d'escaquistes per federació: Rússia"» (en anglès). lloc web de la FIDE. [Consulta: 27 desembre 2021].
* ↑ Posició al rànquing mundial i evolució Elo de Mikhail Mozharov «benoni.de» (en alemany). [Consulta: 11 maig 2016].
* ↑ «7th Chennai Open International Grandmaster Tournament». chess-results.com. [Consulta: 11 maig 2016].
* ↑ «IV Festival Internacional d'Escacs "Vila de Platja d'Aro"». http://chess-results.com.+[Consulta: 3 juliol 2016].
# Ingolf Wiegert

Ingolf Wiegert (Magdeburg, 3 de novembre de 1957) fou un jugador d'handbol alemany que va competir sota bandera de la República Democràtica Alemanya durant les dècades de 1970 i 1980.
Amb la selecció de la República Democràtica Alemanya jugà 225 partits. El 1978 i 1986 guanyà la medalla de bronze al Campionat del món d'handbol. El 1980 va prendre part en els Jocs Olímpics de Moscou, on guanyà la medalla d'or en la competició d'handbol. A nivell de clubs jugà al SC Magdeburg, amb qui guanyà set lligues i quatre copes de la República Democràtica Alemanya i la Copa d'Europa de 1978 i 1981.
El 1980 va ser guardonat amb l'Ordre del Mèrit Patriòtic de plata i el 1984 amb la d'or.

## Referències

* ↑ «Ingolf Wiegert Olympic Results». sports-reference.com. Arxivat de l'original el 16 de desembre 2012. [Consulta: 10 setembre 2019].
* ↑ Neues Deutschland, 22. agost 1980, S. 3
* ↑ Neues Deutschland, 1./2. setembre 1984, S. 4
# Sauli Rytky

Sauli Rytky (Haapavesi, 6 de juny de 1918 - Haapavesi, 28 de gener de 2006) fou un esquiador de fons finlandès que va competir durant les dècades de 1930 i 1940.
El 1948 va prendre part en els Jocs Olímpics d'Hivern de Sankt Moritz, on disputà dues proves del programa d'esquí de fons. Fent equip amb Lauri Silvennoinen, Teuvo Laukkanen i August Kiuru guanyà la medalla de plata en la prova del 4x10 quilòmetres, mentre en la prova dels 18 quilòmetres fou sisè. En el seu palmarès també destaca un campionat nacionals.

## Referències

* 1 2 «Sauli Rytky Olympic Results». sports-reference.com. Arxivat de l'original el 13 de desembre 2012. [Consulta: 5 gener 2020].
# Tennis als Jocs Olímpics d'estiu de 1968 - Dobles femenins exhibició

La competició de dobles femenins d'exhibició va ser una de les deu proves del programa de tennis als Jocs Olímpics de Ciutat de Mèxic de 1968. La competició se celebrà entre els dies 24 i 26 d'octubre de 1968 al Chapultepec Sports Center de Ciutat de Mèxic, sobre terra batuda. Degut a la curta durada del torneig, només hi van participar cinc parelles i no es va disputar la final de consolació, premiant els semifinalistes amb la medalla de bronze.
Com a esport d'exhibició, les medalles aconseguides no es tenen en compte en el còmput general de medalles de cada país.

## Classificació

| Posició | Nom | País |
| | Rosa Maria Darmon Julie Heldman | França Estats Units |
| | Jane Bartkowicz Valerie Ziegenfuss | Estats Units |
| | María Eugenia Guzmán Suzana Petersen | Equador Brasil |
| | Cecilia Rosado Zaiga Jansone | Mèxic Unió Soviètica |
| 5 | Lourdes Góngora Patricia Montaño | Mèxic |

## Quadre

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | Jane Bartkowicz Valerie Ziegenfuss | | | |
| | ningú | | | | 1 | Jane Bartkowicz Valerie Ziegenfuss | 6 | 6 | |
| | Lourdes Góngora Patricia Montaño | 4 | 6 | 1 | | María Eugenia Guzmán Suzana Petersen | 2 | 2 | |
| | María Eugenia Guzmán Suzana Petersen | 6 | 4 | 6 | | | | | | 1 | Jane Bartkowicz Valerie Ziegenfuss | 0 | 8 |
| | Cecilia Rosado Zaiga Jansone | | | | | | | | | 2 | Rosa Maria Darmon Julie Heldman | 6 | 10 |
| | ningú | | | | | Cecilia Rosado Zaiga Jansone | 2 | 6 | 1 |
| | ningú | | | | 2 | Rosa Maria Darmon Julie Heldman | 6 | 4 | 6 |
| 2 | Rosa Maria Darmon Julie Heldman | | | | | | | | |

## Enllaços externs

* Federació Internacional de Tennis - Ciutat de Mèxic 1968 Arxivat 2018-08-01 a Wayback Machine. (anglès)
# Julio Müller Luján

Julio Müller Luján (Chihuahua, 28 de febrer de 1905 - Ciutat de Mèxic, 28 de març de 1984) va ser un jugador de polo mexicà que va prendre part en els Jocs Olímpics de Berlín, on guanyà la medalla de bronze en la competició de polo. Compartí equip amb Juan Gracia, Antonio Nava i Alberto Ramos.

## Referències

* ↑ «Julio Müller Olympic Results». sports-reference.com. Arxivat de l'original el 18 d’abril 2020. [Consulta: 28 febrer 2019].
* ↑ XI Juegos Olimpicos Berlin 1936 - Bronce | Equipo de Polo (castellà)
# Sam Palatnik

Semon (Sam) Alexandrovitx Palatnik (en rus: Семён Александрович Палатник, en ucraïnès: Олександрович Палатнік), nascut a Odessa el 26 de març de 1950), és un jugador d'escacs jueu ucraïnès-estatunidenc. Obtingué el títol de Mestre Internacional el 1977, i el de Gran Mestre el 1978. El 2009 la FIDE li va atorgar el títol de FIDE Senior Trainer, el màxim títol d'entrenador internacional.
Tot i que roman inactiu des de setembre de 2012, a la llista d'Elo de la FIDE d'octubre de 2014, hi tenia un Elo de 2455 punts, cosa que en feia el jugador número 90 dels Estats Units. El seu màxim Elo (en els darrers 20 anys) va ser de 2500 punts, a la llista de gener de 1998 (posició 431 al rànquing mundial).

## Resultats destacats en competició

En Palatnik va guanyar quatre medalles d'or, per equips i individuals, al 20è Campionat del món d'estudiants per equips, a Teesside 1974, i al 21è Campionat del món d'estudiants per equips a Caracas 1976.
Alguns dels seus èxits en torneigs incoluen un 2n lloc a Kiev 1978, 3r a Hradec Kralove 1981, 2n a Trnava 1987, 1r a Hradec Kralove 1988 i primer a Calicut 1988. El 1991 empatà al primer lloc amb altres tres jugadors al World Open de Filadèlfia amb 7½/9 punts; el campió al desempat fou Gata Kamsky).
Actualment resideix a Tennessee, EUA i juga representant la Federació d'Escacs dels Estats Units.

## Notes i referències

* 1 2 «Nota biogràfica de Sam Palatnik» (en anglès). Chessgames.com. [Consulta: 14 octubre 2011].
* ↑ Gaige, Jeremy. Chess Personalia, A Biobibliography. McFarland, 1987, p. 317. ISBN 0-7864-2353-6.
* ↑ «Llista de Senior FIDE Trainers» (en anglès). Fide.com. [Consulta: 26 febrer 2013].
* ↑ «"Rànquing d'escaquistes per federació: Estats Units"» (en anglès). lloc web de la FIDE. [Consulta: 25 octubre 2014].
* ↑ Posició al rànquing mundial i evolució Elo de Sam Palatnik «benoni.de» (en alemany). Arxivat de l'original el 2014-10-25. [Consulta: 14 octubre 2011].
* ↑ «20th World Student Team Chess Championship, Teesside 1974, individual results» (en anglès). olimpBase. [Consulta: 14 octubre 2011].
* ↑ «21st World Student Team Chess Championship, Caracas 1976, individual results» (en anglès). olimpBase. [Consulta: 14 octubre 2011].

## Enllaços externs

* Estimació Elo de Sam Palatnik a «chessmetrics.com». [Consulta: 14 octubre 2011]. (anglès)
* Bartelski, Wojciech. «Fitxa de Sam Palatnik a OlimpBase» (en anglès). olimpbase.org. [Consulta: 14 octubre 2011].
# Tipuliforma

Tipuliforma és un gènere d'arnes de la família Crambidae. Conté només una espècie, Tipuliforma triangulalis, que es troba a Nova Guinea.

## Referències

* ↑ «GlobIZ search». [Consulta: 30 desembre 2018].
* ↑ Beccaloni, G.; Scoble, M.; Kitching, I.; Simonsen, T.; Robinson, G.; Pitkin, B.; Hine, A.; Lyal, C., eds. (2003). "Tipuliforma triangulalis". The Global Lepidoptera Names Index. Natural History Museum